b'\n_START_ARTICLE_\nFaktaresistens\n_START_PARAGRAPH_\nFaktaresistens er en diskusjonsteknikk som inneb\xc3\xa6rer at en ikke lar seg p\xc3\xa5virke av fakta som motsier ens egen oppfatning. Egen oppfatning begrunnes i stedet p\xc3\xa5 konspirasjonsteorier eller p\xc3\xa5 hva andre med liknende interesser og meninger sprer p\xc3\xa5 forskjellige internettforum. Faktaresistens oppst\xc3\xa5r ofte i det som kalles for ekkokammer eller filterboble._NEWLINE_Faktaresistens er vanlig selv p\xc3\xa5 internett. En stor forskerstudie som ble gjennomf\xc3\xb8rt blant amerikanske facebookbrukere over en periode p\xc3\xa5 fem \xc3\xa5r viste at kun en liten andel av dem som bestemte seg for \xc3\xa5 tro p\xc3\xa5 en feilaktig p\xc3\xa5stand (fra ekkokammer eller filterbobler) var villig til \xc3\xa5 endre mening n\xc3\xa5r de ble konfrontert med korrekte fakta._NEWLINE_Ordet \xc2\xabfaktaresistens\xc2\xbb ble i henhold til Dagbladet \xc3\xa5rets nyord i 2016, mens Spr\xc3\xa5kr\xc3\xa5det hadde hverdagsintegrering p\xc3\xa5 topp.'